Í gær var undirritaður samningur á milli ÍSTAKS og NCD í Nuuk um byggingu nýs skóla í Nuuk á Grænlandi . Við erum sérstaklega stolt og ánægð með að hafa landað þessu verkefni en við val á verktaka var tekið tillit til verðs , útfærslu og rekstrarkostnaðar . Samningurinn er upp á 615 MDKK og er því einn af stærstu samningum sem að Ístak hefur tekið að sér . Einnig er þetta stærsti samningur sem að bæjarfélagið Nuuk hefur sett í verk . Byggingin rís við aðalgötuna í Nuuk , við hlið Hótels Hans Egede , en skammt frá eru einnig aðalverslunarmiðstöð bæjarins og skrifstofur landsstjórnar Grænlands . Þetta verður stærsta skólabygging landsins , samtals sextán þúsund fermetrar , og mun bæði þjóna sem leik - og grunnskóli en jafnframt sem íþrótta - og menningarmiðstöð á kvöldin og um helgar fyrir bæjarbúa , sem fá aðgang að svokölluðu hjartarými byggingarinnar og íþróttasal . Verður þetta því bygging sem mun þjóna öllum bæjarbúum , bæði ungum og öldnum Karl Andreassen , framkvæmdastjóri Ístaks , Charlotte Ludvigsen , borgarstjóri sveitarfélagsins Sermersooq , sem Nuuk tilheyrir , og Hermann Sigurðsson yfirverkfræðingur Ístaks á verkstað . Rými verður fyrir 1.200 nemendur í grunnskólanum . Utan skólatíma nýtast húsakynnin sem menningarmiðstöð bæjarbúa .